মেট গালায় উজ্জ্বল ভারতীয় তারকারা

কলকাতা: প্রথম ভারতীয় পুরুষ হিসেবে মেট গালায় বলিউড বাদশা। মেট গালায় (Met Gala 2025) শাহরুখ (Shah Rukh Khan)-প্রিয়াঙ্কার লুকে মুগ্ধ অনুরাগীরা। রয়্যাল পাঞ্জাবি লুকে মেট গালায় দেখা গেল দিলজিত্‍ দোসাঞ্জকে (Diljit Dosanjh)। মেট গালায় আত্মপ্রকাশ অন্তঃসত্ত্বা কিয়ারা আডভানির। এবারে মেট গালায় ডেবিউ করলেন ফ্যাশন ডিজাইনার মণীশ মালহোত্র। ভারতীয় তারকাদের চোখ ধাঁধানো ফ্যাশনে মেটার জৌলুস কয়েকগুন বাড়ল। চলুন দেখে নেব সেই ছবি

মেট গালায় প্রথমবার দেখা গেল কিং খানকে। তাঁর পাশে ছিলেন সব্যসাচী মুখোপাধ্যায়। ফ্যাশন ডিজাইনার সব্যগালার লুক নজর কেড়ে নিল। কালো স্যুটে নিজের চার্ম এবং সিগনেচার স্টাইলে রেড কার্পেট কাঁপালেন। শাহরুখ মাটি ছোঁয়া একটি কোট পরেছিলেন যেটা তাসমানিয়ান সুপারফাইন উল দিয়ে তৈরি। সঙ্গে রয়েছে জাপানিজ হর্নের বোতাম। সঙ্গে পরেছিলেন সিল্কের কালো শর্ট এবং প্যান্ট। রয়্যাল পাঞ্জাবি লুকে মেট গালায় পৌঁছে গিয়েছেন দিলজিত্‍ দোসাঞ্জ। শাহরুখের হাতের স্টিক, গলার হার যেমন নজর কেড়েছে, তেমন দিলজিতের পাগড়ি নজর কাড়ল। মহারাজার বেশে সেখানে হাজির হলেন তারকা। সব্যসাচী জানিয়েছেন, পোশাক নিয়ে খুব বেশি পরীক্ষানিরাক্ষা করেননি তিনি। তবে শাহরুখের হাতে যে স্টিক ছিল, সেটাই কিং খানকে এদিন মেট গালার রাজা করে তুলেছে।

আরও পড়ুন: প্রথম ভারতীয় ছবি হিসেবে নজির ‘দেবী চৌধুরানী’র

বেবি বাম্প নিয়ে মেট গালায় পৌঁছে গেলেন কিয়ারা আডবানি (Kiara Advani)। গৌরব গুপ্তার ডিজাইন করা গাউনে কিয়ারাকে গ্ল্যামারাস দেখতে লাগছিল যে, তাঁর অনুরাগীরা মুগ্ধ। মেট গালাতে অতীতে দীপিকা পাড়ুকোন বা আলিয়া ভাটের লুকে ঝড় উঠেছে। এবার চর্চা শাহরুখ খান আর প্রিয়াঙ্কা চোপড়াকে নিয়ে। প্রিয়াঙ্কা চোপড়ার (Priyanka Chopra) মেট গালাতে এলেন নিক জোনাসের হাত ধরে। তাঁর সাজগোজ সকলের নজর কেড়েছে।শাহরুখের পোশাকের রং যেমন কালো, প্রিয়াঙ্কার পোশাকে সাদা আর কালো। মেট্রোপলিটান মিউজিয়াম অফ আর্টস কস্টিউম ইনস্টিটিউটের সুবিধার জন্য এই বছরের থিম ‘সুপারফাইন: টেইলারিং ব্ল্যাক স্টাইল।

অন্য খবর দেখুন